सरकारी कॉलेज खुलवाने के लिए सौंपा ज्ञापन
बानसूर| बानसूरमें सरकारी कॉलेज खुलवाने की मांग को लेकर अखिल भारतीय विधार्थी परिषद के कार्यकर्ताओं ने जयपुर पहुंचकर अंतरराज्यीय जल वितरण समीक्षा सेल अध्यक्ष डॉ. रोहिताश्व शर्मा के नेतृत्व में उच्च शिक्षा मंत्री किरण महेश्वरी को ज्ञापन सौंपकर बानसूर में सरकारी कॉलेज खुलवाने की मांग की। शर्मा ने बताया कि बानसूर में सरकारी महाविद्यालय खुलवाने के लिए उच्च शिक्षा मंत्री को ज्ञापन दिया गया जिस पर मंत्री ने बानसूर में सरकारी कॉलेज खुलवाने का भरोसा दिलवाया। विद्यार्थी परिषद के कार्यकर्ताओं ने बताया कि बानसूर तहसील में छात्र-छात्राओं के शिक्षण के लिए सरकारी कॉलेज खुलवाने की आवश्यकता है। बानसूर में 150 से अधिक निजी शिक्षण संस्थान स्कूल हैं तथा आठ-से दस गैर सरकारी महाविद्यालय हैं जिनका शुल्क बहुत अधिक है। बानसूर क्षेत्र में लगभग 35 हजार छात्र-छात्राएं हैं जो निजी शिक्षण संस्थाओं में पढ़ने को मजबूर हैं। बानसूर में सरकारी महाविद्यालय नहीं होने से क्षेत्र के विद्यार्थियों को दूर-दराज के क्षेत्रों में अध्ययन करने के लिए जाना पड़ता है। जिससे उनका आर्थिक नुकसान तो उठाना पड़ रहा है। वहीं शारीरिक मानसिक परेशानी का सामना करना पड़ रहा है। विद्यार्थी परिषद के कार्यकर्ताओं का कहना है कि बानसूर में सरकारी कॉलेज खुलने से छात्र-छात्राओं का भविष्य सुरक्षित होगा। कार्यकर्ताओं ने बताया कि बानसूर में सरकारी कॉलेज खुलने के सभी मापदंड पूरा करने के बावजूद भी बानसूर में सरकारी महाविद्यालय नहीं होने से छात्र-छात्राओं में आक्रोश बना हुआ है। गौरतलब है विद्यार्थी परिषद की ओर से सरकारी महाविद्यालय खुलवाने की मांग को लेकर एसडीएम बानसूर जिला कलेक्टर अलवर को ज्ञापन देकर कॉलेज खुलवाने की मांग की जा चुकी है। इस अवसर पर गौरव यादव, उपेंद्र चौधरी, जसवंत यादव, भूपेंद्र स्वामी, महेश गुर्जर, अंकित यादव, कृष्ण दैहिया सहित कार्यकर्ता उपस्थित थे। बानसूर में सरकारी कॉलेज खुलवाने की मांग को लेकर शुक्रवार को राजकीय महाविद्यालय संघर्ष समिति के तत्वावधान में पदाधिकारियों ने अतिरिक्त जिला कलेक्टर अलवर हरेंद्र नागर को मुख्यमंत्री के नाम ज्ञापन सौंपकर कॉलेज खुलवाने की मांग की। इस अवसर पर पूर्व छात्र संघ अध्यक्ष प्रदीप यादव, राकेश दायमा, दीनदयाल सैनी, संदीप अग्रवाल, रणवीर डोई, महेंद्र यादव, आकाश यादव, प्रवीण यादव, मोहित यादव उपस्थित थे।
hin_Deva hin_Deva